joelniklaus/EU_Wikipedias huggingface dataset:
Dlhopoľka

Dlhopoľka je potok na Hornom Považí, v severozápadnej časti okresu Žilina. Je to pravostranný prítok Váhu, má dĺžku 13,2 km a je tokom IV. rádu.

Prameň  
Pramení v Javorníkoch, pod hlavným hrebeňom pohoria, juhojuhozápadne od kóty 834,0 m v nadmorskej výške približne 750 m n. m.

Smer toku  
Na hornom toku tečie severojužným smerom, nad obcou Dlhé Pole vytvára oblúk prehnutý na západ. Obcou potom preteká severojužným smerom, medzi osadou Forbaky-Klukany a Svederníkom tečie viac-menej juhojuhovýchodným smerom a v Svederníku sa stáča k ústiu znovu na juh.

Geomorfologické celky  
Javorníky, podcelky: 
Vysoké Javorníky 
Nízke Javorníky, časti Javornícka brázda a Rovnianska vrchovina
Považské podolie, podcelok Bytčianska kotlina

Prítoky  
pravostranné: prítok od osady Brložná jama, prítok z juhovýchodného svahu Čupca (860,0 m n. m.), Čermanský potok, prítok spod kóty 822,3 m, prítok z lokality Balúchovo, prítok z východojuhovýchodného svahu vrchu Hlboč (816,0 m n. m.), prítok zo severného svahu Kamenného vŕšku (699,4 m n. m.), dva prítoky z juhovýchodných svahov Kamenného vŕšku, prítok zo severného svahu Kopanice (510,9 m n. m.)
ľavostranné: dva prítoky od osady Halákovci, prítok prameniaci južne od kóty 764,9 m, Stolečniansky potok (492,8 m n. m.), významný prítok spod kóty 892,0 m (dĺžka 3,4 km, dobre vyvinuté povodie, početné prítoky, perovitá štruktúra), prítok zo severozápadného svahu Javorníka (737,4 m n. m.), Boncovský potok, prítok zo severného svahu Trojky (652,5 m n. m.), prítok z južného svahu Trojky

Ústie  
Do Hričovského kanála, na pravom brehu Váhu, južne od obce Svederník v nadmorskej výške cca 313 m n. m.

Obce  
Dlhé Pole s osadami Prípory, Puckalovci, Nad Riekou, Hlaváčovo
miestna časť Forbaky-Klukany 
Svederník
miestna časť Zárieč-Keblov

Potoky na Slovensku
Povodie Váhu
Vodné toky v okrese Žilina
Slanica

Slanica bola obec na Orave, ktorá bola zatopená Oravskou priehradou. Po vybudovaní priehrady názov zaniknutej obce dlhé roky pripomínala vyhliadková loď z roku 1947. Previezli ju sem po skončení svojej aktívnej služby z Dunaja a dostala nový názov „Slanica“.

Vznik obce 
Obec založili pri vtoku riečky Slanice (dnešná Polhoranka) do Bielej Oravy podľa Valašského práva bratia z rodiny Kludovskej, pochádzajúcej z Kňažej. Prvá zmienka o obci Slanica (pod názvom Zlanycha) je z roku 1564, kedy oravskí Valasi žiadali kráľa Ferdinanda I. o odpustenie daní v novozaložených dedinách. Slanica dostala názov podľa slanej príchute vody, ktorá priteká zo slaných prameňov z úpätia Babej hory. V dobe kuruckých bojov Slanica veľmi spustla.

Obyvateľstvo obce 
Obyvateľstvo obce sa živilo roľníctvom, chovom dobytka a v 18. storočí už prevažovalo pláteníctvo. Podľa záznamov z rokov 17771978 je známe, že sa výrobe a predaju plátna venovala väčšina rodín v Slanici. Po úpadku pláteníctva sa obyvatelia venovali obrábaniu malých políčok a mnohí obyvatelia sa odsťahovali. V roku 1870 mala Slanica 152 domov a 1 068 obyvateľov. Do roku 1930 počet domov stúpol na 168, no obec zaznamenala už len 329 obyvateľov. Pred zatopením žilo v Slanici 850 obyvateľov.

Slanický ostrov umenia 
Kostol Povýšenia svätého Kríža, postavený v obci Slanica v 18. storočí, stál na pahorku, ktorý zostal aj po vybudovaní a naplnení Oravskej priehrady nad vodnou hladinou a dnes tvorí Slanický ostrov nazývaný tiež Ostrov umenia. Kostol sa staval v rokoch 17661769 ako baroková kaplnka a v roku 1843 ho klasicisticky prestavali na kostol s dvoma vežami a pristavanou tzv. zámočnou kaplnkou. V súčasnosti sa v interiéri kostola nachádza galéria ľudového umenia, kde je nainštalovaná expozícia „Tradičná ľudová plastika a maľba“. Na ostrove sa zároveň nachádza pôvodný dnes už historický cintorín a lapidárium „Oravskej kamenárskej tvorby 18. a 19. storočia“. V bývalej hrobke je nainštalovaná expozícia histórie zatopených obcí a budovania Oravskej priehrady. Ostrov je v letnej sezóne dostupný loďou premávajucou z Námestova alebo z Prístavu, naopak v zimných mesiacoch je možné prejsť až na ostrov po zamrznutej vodnej hladine.

Významné osobnosti 
 Anton Bernolák (* 1762 – † 1813), rímskokatolícky kňaz, jazykovedec
 Ján Bernolák (podnikateľ) (* 1789 – † 1849), podnikateľ a pláteník
 Janko Bernolák (* 1768 – † 1848), podnikateľ a pláteník
 Jozef Bernolák (* 1793 – † 1847), národnokultúrny pracovník a úradník
 Ondrej Bernolák (* 1727 – † 1788), prírodovedec a pedagóg
 Pavol Bernolák (* 1728 – † 1796), osvetový pracovník a katolícky kňaz
 Jozef Nodžák (* 1946 – † 2017), slovenský herec a detský zabávač

Externé odkazy 
 Stránka rodákov obce Slanica
 http://www.slanica.wbl.sk
 http://www.platenictvo.webnode.sk

 
Zatopené obce na Slovensku
Okres Námestovo
Námestovo
Orava
Poltárica

Poltárica je potok na území okresu Poltár, je to ľavostranný prítok Ipľa s dĺžkou 16,8 km.

Prameň: v Stolických vrchoch, v podcelku Málinské vrchy, na východnom svahu vrchu Burkuš (809,4 m n. m.) v nadmorskej výške okolo 760 m n. m.

Smer toku: po sútok s Polovnom na juhovýchod, odtiaľ po Poltár na juh, potom k ústiu na západ

Geomorfologické celky: 1.Stolické vrchy, podcelok Málinské vrchy, 2.Revúcka vrchovina, podcelok Cinobanské predhorie, 3.Juhoslovenská kotlina, podcelok Lučenská kotlina, časť Poltárska pahorkatina

Prítoky: sprava spod Troch chotárov (650,1 m n. m.), spod Urbára (508,0 m n. m.), zľava z južného úpätia Kečky (812,4 m n. m.) a potok Polovno

Ústie: do Ipľa v Lučenskej kotline východne od obce Breznička v nadmorskej výške okolo 219 m n. m.

Obce: České Brezovo, Slaná Lehota a Poltár

Referencie

Iné projekty 

Potoky na Slovensku
Povodie Ipľa
Vodné toky v okrese Poltár
Abakus (počítacia tabuľka)

Abakus (z , ) je jednoduchá a historicky veľmi stará mechanická pomôcka, takzvané počítadlo. V mnohých krajinách (Rusko, Čína) je bežne používané dodnes.

U starovekých Egypťanov mala tvar dosky z vypálenej hliny, v ktorej boli vyryté zvislé žliabky. V nich sa posúvali nahor i nadol „počítacie“ kamienky. Rimania abakus zdokonalili: nahradili hlinu bronzom a v drážkach sa pohybovalo deviatimi kamienkami (alebo jedným väčším v hodnote 5, a štyrmi malými). Každý žliabok označoval jeden číselný rad (pre jednotky, desiatky, stovky a podobne), navyše tu bol žliabok určený pre dvanástiny (). Tento abakus umožňoval základné aritmetické operácie i s veľkými číslami.

Galéria

Referencie

Iné projekty

Externé odkazy 
 Abakus-Online-Museum 
 Fotografie rôznych abakusov rozdelené podľa pôvodu
 História a princíp abakusu - detailný článok v nemeckom jazyku
 Historický vývoj výpočtovej techniky

Matematika
Aritmetika
Počítacie pomôcky
Type O Negative

Type O Negative bola americká goticko/doom metalová skupina založená v roku 1990. Skupina je známa ich suchým, morbídnym a seba ironizujúcim humorom. Vznikla na troskách skupiny Carnivore a napriek malej podpore televízie a rádiových staníc dosiahla veľkú popularitu ako v USA, tak v Európe. Medzi najznámejšie skladby Type O Negative patria „Black No. 1“ a „My Girlfriend’s Girlfriend“.

Diskografia

Albumy 
 1991 – Slow, Deep and Hard
 1992 – The Origin of the Feces (not live at Brighton Beach)
 1993 – Bloody Kisses USA #160, Ger #60,
 1996 – October Rust USA #42, Ger #5, UK #26,
 1999 – World Coming Down USA #39, Ger #3,
 2000 – The Least Worst Of (výber hitov a raritiek)USA #99, Ger #50,
 2003 – Life Is Killing Me USA #39, Ger #9,
 2007 – Dead Again USA #27,

Videá  DVD 
 1994 – For When It Rains (VHS)
 1998 – After Dark (VHS)
 2000 – After Dark (DVD)
 2006 – Symphony for the Devil (The World of Type O Negative) (DVD + Maxi-CD)

Single a promo-CD 
 1991 – Unsuccessfully Coping With The Natural Beauty Of Infidelity(len ako promo-CD)
 1993 – Black No. 1 (promo-CD a video)
 1993 – Christian Woman (aj ako video)
 1995 – Summer Breeze (iba ako promo-CD)
 1996 – In Praise Of Bacchus (iba ako promo-CD)
 1996 – Love You To Death (aj ako video)
 1996 – My Girlfriend’s Girlfriend (aj ako video video)
 1997 – Cinnamon Girl (aj ako video)
 2000 – Everything Dies (aj ako video)
 2003 – I Don’t Wanna Be Me (iba ako promo-CD a video)
 2007 – The Profit of Doom (iba ako promo-CD a video)

Zostava 
 Josh Silver – klávesy, klávesy, spev
 Kenny Hickey – gitara, spev
 Johnny Kelly – bicie, perkusia (od roku 1994)

Bývalí členovia 
 Sal Abruscato – bicie, perkusia, spev  (1989 – 1993). Neskôr člen skupiny Life of Agony
 Peter Steele – spev, basgitara, gitara, klávesy (1989 – † 2010)

Iné projekty

Externé odkazy 
 Oficiálna stránka skupiny.

Heavymetalové hudobné skupiny USA
Gotickometalové hudobné skupiny USA
Doommetalové hudobné skupiny USA
Hudobné skupiny z 1988
Hudobné skupiny ukončené v roku 2010
Erciyes Dağı

Erciyes Dağı je vyhasnutý stratovulkán, ležiaci v provincii Kayseri asi 25 km južne od hlavného mesta provincie Kayseri v strednom Turecku.

Vulkán začal byť aktívny približne pred 900 000 rokmi, je vybudovaný na staršej kaldere. Na severnej stavbe vulkánu sa nachádzajú početné parazitické krátery a lávové dómy. Najmladšia datovaná hornina pochádza z 83 000 rokov starého dacitového prúdu, ale posledná aktivita sa odohrala na východnej strane - kolaps steny a vyprodukovanie veľkej lavíny kamenia, táto však nie je presnejšie datovaná.

Iné projekty 
.

Externé odkazy 
 www.volcano.si.edu - stratovulkán Erciyes Dağı na Global Volcanism Program 

Sopky Turecka
Stratovulkány
Vrchy v Turecku
Vyhasnuté sopky
Trojtisícovky v Turecku
Nemrut Dağı

Nemrut Dağı je v súčasnosti neaktívny stratovulkán, nachádzajúci sa vo východnej Anatólii. Je to najzápadnejší vulkán z reťaze vulkánov pri jazere Van a zároveň jediný vulkán v oblasti, ktorého erupcia je historicky doložená.

Vrchol sopky tvorí 9× široká kaldera, ktorá je čiastočne vyplnená vodou (hĺbka ). V kaldere sa nachádza aj malé horúce jazierko (s teplotou až 60 °C), čo je dôkazom pretrvávajúcej aktivity sopky. Postkalderové štádium vulkanizmu zahŕňa produkciu lávových dómov, pyroklastických a lávových prúdov variabilného zloženia - od bazaltov až po ryolity, ktorá sa sústreďovala pozdĺž severojužného zlomového systému na severných okrajoch kaldery. Taktiež dno kaldery je posiate desiatkami malých lávových dómov.

Početné erupcie v holocéne potvrdzujú aj vrstvy uloženého sopečného popola na brehoch jazera Van. Historicky doložená erupcia sa odohrala na severných svahoch sopky v roku 1441 a vyrodukovala dva lávové prúdy. Vulkanická aktivita bola pozorovaná aj neskoršie (1597, 1692), ale nie je upresnené vulkanické centrum ani produkty tejto aktivity.

Iné projekty

Externé odkazy 
 www.volcano.si.edu - stratovulkán Nemrut Dağı na Global Volcanism Program 

Sopky Turecka
Stratovulkány
Vrchy v Turecku
Socha Františka II. Rákociho (Košice)

Socha Františka II. Rákociho v košickom Rodošte je bronzová socha Františka II. Rákociho, ktorá sa nachádza v areáli Katovej bašty. Slávnostne ju odhalili 3. apríla 2006 pri príležitosti 330. výročia Rákociho narodenia (27. marca 1676) a 100. výročia prevezenia jeho ostatkov z tureckého Rodošta do Košíc a ich znovupochovania v Dóme svätej Alžbety (29. októbra 1906).

Rákociho socha je vysoká 230 cm a váži 500 kg. Stojí na podstavci z lešteného granitu, ktorý je vysoký 70 cm, široký 300 cm a váži 8 ton. Autorom plastiky je maďarský sochár Sándor Győrfi z mestečka Karcag.

Socha Františka II. Rákociho je darom vlády Maďarskej republiky mestu Košice.

Referencie

Iné projekty

Externé odkazy 
 Východoslovenské múzeum v Košiciach, Rodošto 

Kultúra v Košiciach
František II. Rákoci
Girekol

Girekol je menšie vulkanické centrum pleistocénno-holocénneho veku, nachádzajúce sa asi 15 km severne od severovýchodného výbežku jazera Van vo východnej Anatólii v Turecku. Centrum leží približne v strede juhozápadno-severovýchodnej línie vulkánov, od Nemrut Dağı až po Ararat.

Externé odkazy 
 www.volcano.si.edu - Girekol na Global Volcanism Program 

Sopky Turecka
Vrchy v Turecku
Kars (sopka)

Kars je názov menšieho vulkanického poľa, nachádzajúceho sa na severovýchode Turecka v provincii rovnakého mena. Pole pliocénno-strednopleistocénneho veku pozostáva z dvoch troskových kužeľov: Ala Dag a Yaglica Dag. Niektorí vulkanológovia sa domnievajú, že najmladšia aktivita komplexu pochádza z holocénu, ale nie je to ničím potvrdené.

Externé odkazy 
 www.volcano.si.edu - vulkanické pole Kars na Global Volcanism Program 

Sopky Turecka
Troskové kužele
Vrchy v Turecku
Tarso Tôh

Tarso Tôh je názov vulkanického poľa, pozostávajúceho zo 150 troskových kužeľov a dvoch maarov, nachádzajúce sa v severozápadnej časti pohoria Tibesti v Čade. Bazaltové lávové prúdy vypĺňajú oblasť širokú 80 × 25 km severne od stratovulkánu Tarso Toussidé. Rádiouhlíkovým datovaním sedimentov z maaru Begour bol stanovený vek na 8300 +/- 300 rokov.

Externé odkazy 
 www.volcano.si.edu - vulkanické pole Tarso Tôh na Global Volcanism Program 

Sopky Čadu
Troskové kužele
Vyhasnuté sopky
Tarso Voon

Tarso Voon je názov neaktívneho stratovulkánu, nachádzajúceho sa v centrálnej časti pohoria Tibesti v Čade. 3 100 m vysoká sopka je zakončená 14 × 18 m širokou kalderou.

Sopka leží na prekambrických kryštalických bridliciach. Mladé, nezvetrané bazaltové lávové prúdy sa vyliali z  krátera umiestneného blízko okraja kaldery. 5 km na západ od okraja kaldery sa nachádza solfatárové pole Soborom, najväčšie v pohorí Tibesti.

Externé odkazy 
 www.volcano.si.edu - stratovulkán Tarso Voon na Global Volcanism Program 

Sopky Čadu
Stratovulkány
Vyhasnuté sopky
Trojtisícovky v Čade
Nyamuragira

Nyamuragira je jedna z najaktívnejších sopiek na africkom kontinente. Nachádza sa v pohorí Virunga, asi  severne od brehov jazera Kivu v Konžskej demokratickej republike.

Vrchol  vysokej sopky je ukončený kalderou s rozmermi 2 × . Kaldera, ako aj parazitické krátery sú zdrojom častých erupcií vysokodraselných bazaltových láv (od roku 1880 ich bolo zaznamenaných vyše 30). V rokoch 1921 – 38 sa v kaldere nachádzalo lávové jazero.

Iné projekty 
.

Externé odkazy 
 www.volcano.si.edu – Nyamuragira na Global Volcanism Program 

Sopky Konžskej demokratickej republiky
Štítové vulkány
Aktívne sopky
Trojtisícovky v Konžskej demokratickej republike
May-ya-moto

May-ya-moto alebo  Maji ja moto je izolovane ležiace hydrotermálne pole v národnom parku Albert v Konžskej demokratickej republike, južne od jazera Edward. Pole pozostáva z fumarol a horúcich prameňov s teplotou takmer 100 °C.

Externé odkazy 
 www.volcano.si.edu - May-ya-moto na Global Volcanism Program 

Sopky Konžskej demokratickej republiky
Vyhasnuté sopky
Karisimbi

Karisimbi je názov neaktívneho stratovulkánu, ležiceho v pohorí Virunga na hraniciach Konžskej demokratickej republiky a Rwandy.

Vrchol sopky tvorí 2 km široká kaldera Branca, ktorá je vyplnená viskóznymi lávovými prúdmi bazanitovo-trachytického zloženia a dvoma parazitickými explozívnymi krátermi. Ďalšie parazitické krátery sa rozkladajú pozdĺž severno-juhozápadnej zlomovej zóny. Najmladšie horniny sa nachádzajú na východnej strane kaldery a majú vek približne 10 000 rokov, čo sa zistilo rádiometrickým datovaním (metóda K-Ar).

Iné projekty 
.

Externé odkazy 
 www.volcano.si.edu - stratovulkán Karisimbi na Global Volcanism Program 

Sopky Konžskej demokratickej republiky
Sopky Rwandy
Stratovulkány
Vyhasnuté sopky
Štvortisícovky v Rwande
Štvortisícovky v Konžskej demokratickej republike
Tshibinda

Tsibinda je názov malého vulkanického poľa v Konžskej demokratickej republike, ktoré sa nachádza juhovýchodne od južných brehov jazera Kivu, blízko hraníc s Rwandou. Pole pozostáva z troch bazaltových troskových kužeľov a s nimi spojených lávových prúdov. Vek hornín nie je vyšší ako 2000 rokov.

Externé odkazy 
 www.volcano.si.edu - vulkanické pole Tshibinda na Global Volcanism Program 

Sopky Konžskej demokratickej republiky
Troskové kužele
Katunga (sopka)

Katunga je osamotene ležiaci troskový kužeľ a s ním asociovaný lávový prúd, nachádzajúci sa v Ugande, východne od jazera Albert. Je to najjužnejší prejav karbonatitového vulkanizmu vo Východoafrickom riftovom systéme. Katunga je známa výskytom horiny katungitu, čo je vlastne olivinický melilitit.

Externé odkazy 
 www.volcano.si.edu – Katunga na Global Volcanism Program (anglicky)

Sopky Ugandy
Troskové kužele
Dariba

Dariba alebo (podľa lokálnej výslovnosti) Deriba je názov menšieho vulkanického poľa, tvoreného 5 km širokou kalderou, ktoré sa nachádza na južnom okraji pohoria Džabal Marra v západnom Sudáne, v provincii Darfúr. Vek bazaltových hornín je asi 3 500 rokov. Približne vtedy sopka vyvrhla väčšie množstvá pemzy a pyroklastík, ktoré pokryli väčšiu časť pohoria hrubou vrstvou uloženín.

Externé odkazy 
 www.volcano.si.edu - vulkanické pole Deriba na Global Volcanism Program (anglicky)

Sopky Sudánu
Kaldery
Vyhasnuté sopky
Izraelsko-palestínsky konflikt

Izraelsko-palestínsky konflikt je v súčasnosti prebiehajúci konflikt medzi štátom Izrael a Palestínčanmi. Je súčasťou širšieho arabsko-izraelského konfliktu.

 
Arabsko-izraelský konflikt
Dejiny Izraela
Dejiny Palestíny
Džibál Majdúb

Džibál Majdúb (iné názvy: po arabsky: Džabal Majdúb, podľa lokálnej výslovnosti: Džebel Mejdob, po anglicky: Jibal/Jabal Maydub, Jebel Meidob, Meidob Hills) je rozľahlé (zaberá plochu približne 5 000 km2) vulkanické pole v severovýchodnom okraji provincie Dárfúr v Sudáne. Pole leží na starších, prekabrických metamorfitoch a ťahá sa poždĺž línie východ-západ. Z vulkanických foriem prevládajú alakalické bazaltové troskové kužele, ale v centrálnej časti sa nachádzajú mladšie, trachyticko-fonolitické lávové dómy, prúdy a maary. Najmladší prejav vulkanickej činnosti - tufový prstenec a lávový prúd má približne 5 000 rokov.

Externé odkazy 
 www.volcano.si.edu - vulkanické pole Meidob na Global Volcanism Program (anglicky)

Pohoria v Sudáne
Sopky Sudánu
Troskové kužele
Vyhasnuté sopky
BCD kód

Kód BCD (Binary Coded Decimal) je jedným z najčastejšie používaných kódov na reprezentovanie desiatkových čísel. Pri tomto kóde je každá desiatková číslica zakódovaná pomocou štyroch bitov, tak ako to znázoňuje nasledujúca tabuľka. 

Tento kód kvôli rôznym výhodám či nevýhodám bol rôzne modifikovaný. Boli pozmenené váhové stavy jednotlivých bitov kódu, preto sa začali tieto váhy dopisovať za označenie kódu BCD. Klasickému kódu prislúcha kód 8421, kde prvý bit sprava má váhu čísla 1, druhý váhu čísla 2, tretí váhu čísla 4 a posledný váhu čísla 8. Napríklad číslo BCD 8421 kóde 0111 predstavuje číslicu 7 (8.0 + 4.1 + 2.1 + 1.1). Známe sú tiež kódy BCD 2421, BCD 84-2-1 alebo kód BCD 8421 firmy IBM, ktorý nulu kódoval bitmi 1010.

Toto kódovanie umožňuje uložiť dve číslice do jedného bajtu alebo zvyšné štyri bity vyplniť nulami tak ako je to definované v kóde EBCDI, čí štvorbajtím 0011 ako definuje kód ASCII. Konverzia takto kódovaných čísel do všetkých systémov (vrátane systémov používajúcich kódovanie UNICODE) je triviálna. 

Kód sa výborne hodí na zobrazovanie číslic v digitálnych prístrojoch, ktoré zobrazujú číselné hodnoty pomocou tzv. sedem segmentového displeja.

Kódovanie
Číselné sústavy
Počítačová aritmetika
Babinský potok (prítok Krupinice)

Babinský potok je potok v juhozápadnej časti okresu Zvolen. Je to pravostranný prítok Krupinice, meria 5,8 km a je tokom IV. rádu.

Prameň 
Pramení v Štiavnických vrchoch, v podcelku Skalka, v lokalite Štimogrunt v nadmorskej výške približne 525 m n. m.

Opis toku 
Na hornom toku tečie juhovýchodným smerom, vstupuje do Pliešovskej kotliny, kde napája malú vodnú nádrž a preteká obcou Babiná. Tu sa stáča na juh, zľava priberá prítok vznikajúci na severnom okraji obce a vytvára oblúk vypnutý na východ. Následne tečie na krátkom úseku súbežne s cestou I. triedy č. 66 na pravom brehu a sprava priberá svoj najvýznamnejší prítok, Suchý potok. Napokon sa stáča na juhojuhovýchod, podteká železničnú trať Zvolen – Čata, zľava priberá vedľajšie rameno Krupinice a južne od Babinej ústi v nadmorskej výške cca 367 m n. m. do Krupinice.

Referencie 

Potoky na Slovensku
Povodie Ipľa
Vodné toky v Štiavnických vrchoch
Vodné toky v Pliešovskej kotline
Vodné toky v okrese Zvolen
Princíp uchovávania formátovaných textov

Formátovaný text je text, ktorý je upravený tak, aby bol dobre čitateľný a vzhľadovo príjemný. Na dosiahnutie tohto efektu sa text člení do odsekov s viacerými veľkosťami, typmi, rezmi a farbami písma, nadpismi, odrážkami a číslovaním, symbolmi, tabuľkami, obrázkami a ďalšími prvkami.

Aby bolo možné text formátovať pomocou spomínaných prvkov, je potrebné, aby počítač presne vedel určiť miesto a vlastnosti použitých prvkov. Každý výrobca textového editora môže tento problém riešiť po svojom. Napríklad textový editor MS WORD používa formát DOC. Existujú však i spôsoby, na ktorých sa dohodla väčšina výrobcov. Týmito spôsobmi sú formáty RTF a XML.

Napríklad text 
 Ahoj!
	Toto je tučný text.

sa vo formáte RTF zapíše takto: 
 {\rtf1\ansi\deff0  
  Ahoj!\par
  Toto je \b tučný \b0 text.\par 
 }
a vo formáte XML taxto:

<?xml version="1.0" encoding="windows-1250"?>
<w:wordDocument xmlns:w="http://schemas.microsoft.com/office/word/2003/wordml" > 
 <w:body>  
  <w:p><w:r><w:t>Ahoj!!!</w:t></w:r></w:p>
  <w:p><w:r><w:t>Toto je </w:t></w:r>
       <w:r><w:rPr><w:b/></w:rPr><w:t>tučný </w:t></w:r>
       <w:r><w:t>text. </w:t></w:r>
  </w:p>
 </w:body>
</w:wordDocument>

Zdroje 

 Etkiho stránka

Textové editory
Textové procesory
Luky Lukáč

Ľubomír „Luky“ Lukáč (* 7. január 1966, Martin) je slovenský folkový pesničkár, skladateľ, spevák a multiinštrumentalista.

Hrá na gitary (vrátane elektrickej), klavír, fujaru, moxeno, djembe a podobné nástroje. Jeho zatiaľ najväčším úspechom je 3. miesto v interpretačnej súťaži a 4. miesto v autorskej súťaži festivalu Porta z roku 1991.

V roku 2006 sa znovu vrátil na folkovú scénu a vydal prvé autorské CD, na ktorom spolupracovali okrem iného aj Jirka Mottl alebo Soňa Jányová. Na klavír doprevádza Vítězslav Maštalíř a na husle Anička Maňhalová.

Diskografia 
 2006 Len sa kľudne priznaj… – ,CD

Referencie

Externé odkazy 
 Oficiálne stránky - www.lukylukac.eu

Slovenskí folkoví speváci
Slovenskí rockoví speváci
Slovenskí folkoví gitaristi
Slovenskí rockoví gitaristi
Slovenskí folkoví klaviristi
Slovenskí rockoví klaviristi
Slovenskí skladatelia modernej hudby
Osobnosti z Martina
Búrka

Búrka je z odborného hľadiska:
a) súbor elektrických, optických a zvukových javov (t.j. najmä blesky a hrmenie) sprevádzajúcich elektrické výboje vnútri oblaku, medzi viacerými oblakmi či medzi oblakmi a zemou; tento súbor javov je súčasťou konvekčnej búrky a vyskytuje sa v oblakoch typu kumulonimbus (prípadne cumulus congestus alebo nimbostratus) 
b) miestne a časovo obmedzená oblasť konvekčnej búrky, v ktorej se vyskytujú blesky s hrmením
c) nevhodne či hovorovo: konvekčná búrka (konvekčná búrka je súhrnné označenie pre meteorologické javy vyskytujúce sa pri vývoji konvekčných oblakov typu kumunolimbus či ich sústav; týmito javmi sú napr. búrka (v zmysle a), tornádo, krúpy, silný vietor či prívalový dážď)

Zjednodušene teda možno povedať, že slovo búrka väčšinou označuje typické letné alebo tropické počasie, pri ktorom na výrazne ohraničenej a relatívne malej ploche územia a pri pomerne krátkom čase padá intenzívny dážď, prípadne krúpy, a sprievodným znakom sú blesky a hromobitie. 

Vo vyššie uvedených definíciách je slovenské slovo búrka ekvivalentom českého slova bouřka, anglického slova thunderstorm či nemeckého slova Gewitter. Okrem toho ale môže byť slovenské slovo búrka (podľa niektorých názorov neodborne) ekvivalentom českého slova bouře, anglického slova storm či nemeckého slova Sturm, ktoré má značne odlišný význam - o ňom pozri napr. búrka (rozlišovacia stránka).

Vývoj búrky 
Búrky sú najčastejšie viazané na oblak kumulonimbus, najhrubší zo všetkých oblakov. Kumulonimby sa vyvíjajú z kumulov, preto ich prítomnosť (okrem kumulus humilis) na oblohe naznačuje zhoršenie počasia v blízkej budúcnosti, ktoré však nemusí byť len búrkového charakteru. Vývoj búrky začína ako oblak typu cumulus congestus. Je to kopovitý oblak presahujúci svojou výškou bežné kumuly, ktoré sa tvoria aj za pekného počasia. Pokiaľ sa horná hranica cumulu congestu dostane nad hladinu s teplotou −12 °C, horné časti oblaku začnú ľadovatieť. Následkom toho pôvodne zaoblený vrchol oblaku začne nadobúdať tvar vejárovitej nákovy (incus). V oblaku je niekoľko vzostupných a zostupných prúdov. Vrchol prúdenia - konvekcie nastáva v oblaku kumulonimbus s hladkým, vláknitým či nákovovým vrcholom a veľmi tmavou základňou. Spodnú časť oblaku tvoria vodné kvapôčky, vrchnú ľadové kryštáliky a vypadávajú z neho pevné alebo kvapalné zrážky. Búrkou sa oblak kumulonimbus nazýva od chvíle, kedy možno pozorovať prvé blesky alebo počuť hrmenie.

Referencie

Iné projekty 

 
Meteorologické javy
Nebezpečné prejavy počasia
Jamníček (prítok Hornádu)

Jamníček je potok na Spiši, na území okresu Spišská Nová Ves. Je to ľavostranný prítok Hornádu a má dĺžku 4,9 km. Preteká Hornádskou kotlinou, kde aj v podcelku Hornádske podolie pramení, na južnej stráni vrchu Spúšťadlo (609,9 m n. m.) v nadmorskej výške okolo 550 m n. m. Tečie viac-menej na juhovýchod cez obec Jamník, sprava priberá prítok z oblasti Panského poľa. Do Hornádu ústi severovýchodne od obce Matejovce nad Hornádom v nadmorskej výške 408,6 m n. m.

Potoky na Slovensku
Povodie Hornádu
Vodné toky v okrese Spišská Nová Ves
Dovalovec

Dovalovec je potok na hornom Liptove, v okrese Liptovský Mikuláš, je to ľavostranný prítok Belej a má dĺžku 13 km. 

Preteká Liptovskou kotlinou, kde pramení v podhorí Tatier v nadmorskej výške okolo 900 m n. m. Tečie v podstate juhozápadným smerom, na strednom toku vytvára oblúk smerujúci k obci Liptovská Kokava. Priberá len krátke prítoky, preteká cez Dovalovo a na území mesta Liptovský Hrádok sa v nadmorskej výške okolo 662 m n. m. vlieva do Belej.

Referencie 

Potoky na Slovensku
Povodie Váhu
Vodné toky v okrese Liptovský Mikuláš
Prosiečanka

Prosiečanka je potok na Liptove, preteká územím okresu Liptovský Mikuláš. Je to pravostranný prítok Váhu, meria 8 km a je tokom III. rádu.

Prameň 
Pramení v Podtatranskej brázde, v podcelku Zuberská brázda, na južnom svahu vrchu Diel (1 051,4 m n. m.) v nadmorskej výške približne 1 000 m n. m.

Opis toku 
Tečie prevažne severojužným smerom, na strednom toku vstupuje do Chočských vrchov, do podcelku Prosečné, kde Prosiečanka utvorila Prosiecku dolinu, kaňonovité údolie vo vápencoch a dolomitoch so zachovanými skalnými a lesnými biocenózami. Pred vstupom do nej potok tečie cez plošinu Svorad, následne sa Prosiečanka ponára v mohutnom závrtovitom ponore a stráca sa v podzemí. Preto je v súčasnosti dno doliny suché. V dolnej časti doliny sa opäť objavuje, na ľavom brehu obteká Prosiecku jaskyňu a vstupuje do Liptovskej kotliny. Napokon preteká obcou Prosiek a v nadmorskej výške 565,3 m n. m. sa vlieva do vodnej nádrže Liptovská Mara.

Iné projekty 

Potoky na Slovensku
Povodie Váhu
Vodné toky v Chočských vrchoch
Vodné toky v Liptovskej kotline
Vodné toky v okrese Liptovský Mikuláš
Turík (potok)

Turík je potok na dolnom Liptove, v okrese Ružomberok. 

Je to pravostranný prítok Váhu a meria . Pramení v Chočských vrchoch, v podcelku Choč, na svahoch Malého Choča v nadmorskej výške cca  Na hornom toku vysychá. Preteká Turíckou dolinou najprv juhovýchodným, potom južným a napokon opäť juhovýchodným smerom. V dolnej časti doliny napája malú vodnú nádrž a vteká do Liptovskej kotliny (časť Chočské podhorie), kde preteká obcou Turík. Stáča sa na juh a južne od obce, pri samote Turíček, sa vlieva v nadmorskej výške okolo  do Váhu. Oblasť ústia je súčasťou PR Ivachnovský luh, najsevernejšie lokalizovaného zvyšku lužného lesa na Slovensku.

Referencie

Iné projekty 

Potoky na Slovensku
Povodie Váhu
Chočské vrchy
Vodné toky v okrese Ružomberok
Kadaň (prítok Nitry)

Kadaň je vodný tok na Podunajskej nížine, preteká územím okresu Nitra. Je to ľavostranný prítok Nitry, meria 17,8 km a je to tok IV. rádu. Na dolnom toku napája vodnú nádrž Golianovo.

Prameň  
Vyteká z rovnomennej krasovej vyvieračky v obci Štitáre, na južnom okraji pohoria Tribeč v nadmorskej výške približne 242 m n. m.

Opis toku  
Od prameňa tečie sprvu na juhovýchod, podteká štátnu cestu č. 65 a stáča sa na juh. Ďalej preteká cez obce Pohranice, Malý Lapáš a Veľký Lapáš, pod obcou vytvára výrazný oblúk prehnutý na západ a juhovýchodným smerom pokračuje cez Golianovo. Za obcou napája vodnú nádrž Golianovo, z nej vyteká opätovne smerom na juh. Na dolnom toku vytvára ďalší oblúk vypnutý na juh, preteká v blízkosti intravilánu obce Veľký Cetín a následne sa stáča na západ k ústiu do Nitry.

Geomorfologické celky 
Tribeč, geomorfologický podcelok Zobor
Podunajská pahorkatina, geomorfologický podcelok Žitavská pahorkatina

Prítoky  
Ľavostranné: krátky prítok vznikajúci východne od Štitárov, občasný vodný tok spod Vápenníka (531 m n. m.), ďalší krátky prítok vznikajúci východne od Malého Lapáša, Tichý kanál, dva prítoky ústiace do vodnej nádrže Golianovo
Pravostranné: krátky prítok vznikajúci SSZ od Pusty Jáger a prítok tečúci od obce Malý Cetín

Ústie  
Do Nitry sa vlieva severozápadne od obce Veľký Cetín v nadmorskej výške 130,1 m n. m.

Obce  
Štitáre 
Pohranice 
Malý Lapáš 
Veľký Lapáš 
Golianovo 
Veľký Cetín

Potoky na Slovensku
Povodie Nitry
Vodné toky v Tribeči
Vodné toky v Podunajskej pahorkatine
Vodné toky v okrese Nitra
Bocegaj

Bocegaj je vodný tok na Podunajskej nížine, preteká územím okresov Nitra a Zlaté Moravce. Je to pravostranný prítok Drevenice a meria 11,8 km. Pri obci Kolíňany bola vybudovaná rovnomenná vodná nádrž. Niekedy sa uvádza neštandardizovaný názov Bocegai.

Prameň: na rozhraní Tribča a Podunajskej pahorkatiny, v lokalite Kamenisté v nadmorskej výške okolo 270 m n. m.

Smer toku: prevažne na juhovýchod

Geomorfologické celky: Podunajská pahorkatina, podcelok Žitavská pahorkatina

Prítoky: len krátke prevažne občasné prítoky na hornom toku

Ústie: do Drevenice južne od obce Beladice (pri osade Perov) v nadmorskej výške 157,1 m n. m.

Obce: okrajom obcí Žirany, Kolíňany a osady Bratské (predtým Baratsko)

Potoky na Slovensku
Povodie Žitavy
Vodné toky v okrese Nitra
Vodné toky v okrese Zlaté Moravce
Čerešňový potok (prítok Žitavy)

Čerešňový potok je vodný tok na Podunajskej nížine, preteká územím okresov Zlaté Moravce a Nitra. Je to pravostranný prítok Žitavy a má dĺžku 24 km. Na strednom toku napája vodnú nádrž Velčice, na dolnom vodnú nádrž Slepčany. Medzi obcami Velčice a Sľažany meandruje.

Prameň: v pohorí Tribeč na južných svahoch Mišovho vrchu (722,6 m n. m.) v nadmorskej výške okolo 620 m n. m.

Smer toku: prevažne severojužný, na strednom toku viac na juhojuhovýchod

Geomorfologické celky: 1.Tribeč, podcelok Veľký Tribeč, časť Zlatnianske predhorie, 2.Podunajská pahorkatina, podcelok Žitavská pahorkatina, časť Žitavská niva

Prítoky: sprava spod Medvedieho vrchu (719,4 m n. m.), spod Malého Tribča (769,4 m n. m.), spod Veľkého Tribča (829,6 m n. m.), Velčický potok, zľava prítok spod Čierneho hradu (573,1 m n. m.) a Sľažiansky potok

Ústie: do Žitavy v priestore Žitavskej nivy pri obci Nová Ves nad Žitavou v nadmorskej výške okolo 150 m n. m.

Obce: osada Kľačany, Velčice, Sľažany, Choča, okrajom obcí Slepčany a Nová Ves nad Žitavou

Potoky na Slovensku
Povodie Žitavy
Vodné toky v okrese Zlaté Moravce
Vodné toky v okrese Nitra
Stránka (prítok Žitavy)

Stránka (staršie aj Stráňka) je vodný tok na Podunajskej nížine, preteká územím okresu Zlaté Moravce. Je to pravostranný prítok Pelúska a meria 16,5 km. Pod obcou Zlatno napája dva malé rybníky, ďalšiu vodnú nádrž napája pod obcou Mankovce. Následne preteká územím s výraznou eróznou činnosťou zrážkovej vody, ktorá najmä na pravom brehu vytvorila početné výmole. 

Prameň: v pohorí Tribeč na juhozápadných svahoch Javorového vrchu (730,6 m n. m.) v nadmorskej výške okolo 560 m n. m.

Smer toku: na hornom toku na juhojuhovýchod, pod obcou Zlatno sa stáča viac na juh, na dolnom toku opäť na juhojuhovýchod

Geomorfologické celky: 1.Tribeč, podcelok Veľký Tribeč, časť Zlatnianske predhorie, 2.Podunajská pahorkatina, podcelok Žitavská pahorkatina, časť Žitavská niva

Prítoky: sprava Hradský potok, zľava Zorkov potok

Ústie: do Pelúska severovýchodne od obce Tesáre nad Žitavou, v priestore Žitavskej nivy v nadmorskej výške okolo 169 m n. m.

Obce: Zlatno a Mankovce

Potoky na Slovensku
Povodie Žitavy
Vodné toky v okrese Zlaté Moravce
Staten Island

Staten Island je jeden z piatich obvodov amerického mesta New York. Územne sa zhoduje s okresom Richmond. V roku 2006 mal 477 377 obyvateľov a v roku 2005 tvorili 51,4% obyvateľov ženy.

Geografia 
Okrem hlavného ostrova (Staten Island) k obvodu/okresu patria aj menšie:
 The Isle of Meadow
 Pralls Island
 Shooters Island (časť patrí New Jersey)
 Swinburne Island
 Hoffman Island 

Susedí s okresmi:
 New York, New York (Manhattan) – severnovýchodne
 Hudson, New Jersey – severne
 Union, New Jersey – západne
 Middlesex, New Jersey – západne
 Kings, New York (Brooklyn) – východne, severovýchodne
 Queens, New York - východne
 Monmouth, New Jersey – južne

Externé odkazy 
 Štatistický úrad, dáta za okres Staten Island/Richmond

 
Mestské časti New Yorku
Ostrovy USA
Eye of the Hunter

Eye of the Hunter je prvý sólový album Brendana Perryho, vydaný 12. októbra 1999 vo vydavateľstve 4AD.
Album bol nahratý v kostolíku Quivvy Church v Írsku, podobne ako albumy  Dead Can Dance od albumu Aion. Všetky skladby okrem „I Must Have Been Blind“ sú napísane Brendanom, autorom tejto skladby je Tim Buckley. Skladba „Saturday's Child“ je jediná, ktorá nie je celá naspievaná Brendanom Perrym, vokál v pozadí spieva Michael Brunnock. Brendan Perry je tiež autorom obalu. Skladba „Sloth“ sa v upravenej verzii nachádza tiež na box-sete Dead Can Dance (1981-1998) z roku 2001.
Vyšiel na nosičoch LP a CD.

Charakteristika albumu 
Na rozdiel od tvorby Dead Can Dance, na svojej sólovej nahrávke nevyužíva tzv. glosolalia, (vokály v starých, zaniknutých jazykoch).Album je značne minimalistický a je to zreteľný odklon od nahrávok Dead Can Dance. 
Brendan Perry o ňom povedal:Ľudia sú osoby s rozmanitými povahami, ktoré sa stále vyvíjajú.Táto nahrávka hovorí o  rozličných aspektoch mojej osobnosti.
Vydavateľstvo 4AD píše: Eye of the Hunter má veľmi osobné piesne, ktoré objavujú tému straty - v živote a láske - ale nezbavujú nádeje. „Saturday's Child“, ktorá otvára nahrávku, uštipačne popisuje meniaci sa vzťah medzi Brendanom a jeho otcom ako každý postupne starol. "Sloth" pojednáva o stratenom čase kvôli hnevu, návyku a ľahostajnosti, brániacej nám dosiahnuť náš pravý potenciál. „The Captive Heart“ hovorí o pokuse udržať si lásku nad vodou na dlhý čas. Cover od Tima Buckley-ho „I Must Have Been Blind“ sa predstavuje ako jedna z extravagantnejších skladieb - svojim aranžmánom, s navrstvenou pedal steel podporujúcou Brendanov vzletný 
vokál. Emocionálny vrchol je skľučujúca, autobiografická „Voyage of Bran“. A tiež píše:Perryho sýty hlas, orchestrálno-folkové aranžmány skladieb a zádumčivé názvy znamenajú, že dôstojný Eye of the Hunter evokuje niektoré Scottove Walkererove temné, väčšinou barokové prvky.''

Skladby 
 „Saturday's Child“ – 4:30
 „Voyage of Bran“ – 5:32
 „Medusa“ – 6:09
 „Sloth“ – 3:32
 „I Must Have Been Blind“ – 5:07
 „The Capitive Heart“ – 4:00
 „Death Will Be My Bride“ – 5:46
 „Archangel“ – 7:34

Tvorcovia 
 Brendan Perry – spev, 12 strunová gitara, elektrická gitara, mandolína, klávesy
 Glen Garrett – basová gitara, kontrabas
 Liam Bradley – bicie
 Martin Quinn – pedal steel guitar
 Michael Brunnock – vokály v „Saturday's Child“

Referencie

Externé odkazy 
 recenzia 

Hudobné albumy z 1999
Britské hudobné albumy
Debutové albumy
Newark (New Jersey)

Newark je najväčšie mesto v štáte New Jersey v Spojených štátoch. V roku 2004 tu žilo viac ako 280 000 obyvateľov.

Nachádza sa asi  západne od Manhattanu a  severne od Staten Islandu. V meste sa nachádza Newark Liberty International Airport, čo je hlavné letisko metropolitnej oblasti New Yorku.

Štvrte 
Newark je druhé najrozmanitejšie mesto po Jersey City v štáte New Jersey. Jednotlivé štvrte obývajú rôzni ľudia, vrátane Afroameričanov, Portoričanov, Talianov, Španielov, Židov, Západoafričanov a rôznych latinskoamerických etník, ako napríklad Brazílčanov, Ekvádročanov a Haiťanov. Newark má najväčšiu portugalskú populáciu zo všetkých amerických miest.

Osobnosti mesta 
 Aaron Burr (* 1756 – † 1836), právnik a politik
 John W. Campbell (* 1910 – † 1971), spisovateľ sci-fi
 Leslie Fiedler (* 1917 – † 2003), literárny kritik
 Harold Garfinkel (* 1917 – † 2011), sociológ
 Eva Marie Saintová (* 1924), herečka
 Sarah Vaughanová (* 1924 – † 1990), jazzová speváčka
 Peter Eisenman (* 1932), architekt
 Philip Roth (* 1933), spisovateľ
 Wayne Shorter (* 1933), jazzový saxofonista a skladateľ
 Amiri Baraka (* 1934 – † 2014), spisovateľ, básnik, dramatik a pedagóg
 Brian De Palma (* 1940), filmový režisér
 Paul Simon (* 1941), spevák a skladateľ
 Joe Pesci (* 1943), herec, komik a hudobník
 Paul Auster (* 1947), spisovateľ, prekladateľ, básnik, editor, scenárista a filmový režisér
 Gloria Gaynor (* 1949), speváčka
 Ray Liotta (* 1954), herec
 Whitney Houston (* 1963 – † 2012),  speváčka, herečka, textárka a producentka
 Queen Latifah (* 1970), speváčka a herečka
 Shaquille O’Neal (* 1972), basketbalista

Partnerské mestá 
Newark má 15 partnerských miest:

Referencie

Externé odkazy 
 Oficiálna stránka

 
Mestá v New Jersey
Metropolitná oblasť New York
Pelúsok

Pelúsok je potok v okrese Zlaté Moravce, je to pravostranný prítok Žitavy s dĺžkou 14 km. 

Pramení v pohorí Tribeč, v podcelku Veľký Tribeč, v nadmorskej výške približne 470 m n. m. Tečie prevažne severojužným smerom cez Zlatnianske predhorie územím zubrej obory. Ďalej vstupuje do Podunajskej pahorkatiny, do podcelku Žitavská pahorkatina, tečie v blízkosti obce Lovce a napája malú vodnú nádrž. Pokračuje cez obec Hosťovce, zľava priberá Bolkov potok (205,5 m n. m.) a napája malý rybník. Potom preteká cez Martin nad Žitavou, stáča sa juhojuhovýchodným smerom a podteká železničnú trať Leopoldov – Kozárovce. Napokon sa stáča na juhovýchod, podteká aj železničnú trať Nové Zámky – Zlaté Moravce a severovýchodne od obce Tesáre nad Žitavou sa v nadmorskej výške cca 167 m n. m. vlieva do Žitavy.

Potoky na Slovensku
Povodie Žitavy
Vodné toky v okrese Zlaté Moravce
Hosťovský potok

Hosťovský potok je potok na Podunajskej nížine, v okrese Nitra. Je to pravostranný prítok Žitavy a meria 13 km. 

Pramení v Žitavskej pahorkatine, na južnom úpätí Kolíňanského vrchu (355,8 m n. m.) v nadmorskej výške okolo 195 m n. m. na území obce Hosťová. Preteká obcou a pokračuje juhovýchodným smerom, sprava priberá Obdokovský potok, zľava Čeľadický potok a Világoš a tečie okrajom obce Veľké Chyndice. Na dolnom toku napája vodnú nádrž Vráble, do ktorej sprava ústi Babindolský potok. Následne preteká okrajom mesta Vráble a na jeho území sa v nadmorskej výške okolo 142 m n. m. vlieva do Žitavy.

Potoky na Slovensku
Povodie Žitavy
Vodné toky v okrese Nitra
Hostiansky potok

Hostiansky potok – od sútoku s Levešom v Topoľčiankach tiež Zlatnianka alebo Zlatňanka – je vodný tok na Podunajskej nížine, preteká územím okresov Žarnovica (iba krátky úsek) a Zlaté Moravce. Je to významný pravostranný prítok Žitavy a meria 24,5 km. Na hornom toku napája malú vodnú nádrž a následne preteká Hlbokou dolinou, ktorá je súčasťou územia Topoľčianskej zvernice. Na dolnom toku nevýrazne meandruje.

Prameň: v pohorí Tribeč, v podcelku Rázdiel, v nadmorskej výške okolo 520 m n. m., západne od osady Penhýbel

Smer toku: prevažne na juhojuhozápad

Geomorfologické celky: 1. Tribeč, podcelok Rázdiel, časť Skýcovská vrchovina, 2. Podunajská pahorkatina, podcelok Žitavská pahorkatina, časť Žitavská niva. Na strednom toku tvorí krátku hranicu medzi Tribčom na severozápade a Pohronským Inovcom (podcelok Lehotská planina) na juhovýchode.

Prítoky: sprava spod Veľkej Ostrej (745,4 m n. m.), z Nestašovej doliny, z oblasti Dlhej úboče, z Nitrolinskej doliny, Lazinky, Leveš, Jarky (192,5 m n. m.), zľava tri prítoky z oblasti Brezovho štálu

Ústie: do Žitavy na okraji mesta Zlaté Moravce v nadmorskej výške okolo 169 m n. m.

Obce: Hostie, Topoľčianky a mesto Zlaté Moravce

Potoky na Slovensku
Povodie Žitavy
Vodné toky v okrese Zlaté Moravce
Vodné toky v okrese Žarnovica
Dršňa

Dršňa je potok na západnom Slovensku, preteká územím okresu Topoľčany. Je to ľavostranný prítok Nitry a má dĺžku 13,7 km.

Prameň: v pohorí Tribeč, v podcelku Veľký Tribeč, na severozápadnom svahu Javorového vrchu (730,6 m n. m.) v nadmorskej výške okolo 610 m n. m.

Smer toku: od prameňa na krátkom úseku na sever, potom sa stáča na severozápad, za obcou Krnča sa veľkým oblúkom stáča na juhozápad

Geomorfologické celky: 1. Tribeč, podcelok Veľký Tribeč, časť Hornonitrianske predhorie, 2. Podunajská pahorkatina, podcelok Nitrianska pahorkatina, časti Tribečské podhorie a (Stredno-)Nitrianska niva

Prítoky: sprava spod Kozlice (498,1 m n. m.), zľava spod Brlohu (598,8 m n. m.), prítok (229,8 m n. m.) spod Kobylej skaly, Lázkový potok (162,3 m n. m.)

Ústie: do Nitry západne od obce Solčany v nadmorskej výške okolo 162 m n. m.

Obce: iba Krnča

Potoky na Slovensku
Povodie Nitry
Vodné toky v okrese Topoľčany
Drahožica

Drahožica je potok na hornej Nitre, preteká územím okresu Partizánske. Je to ľavostranný prítok Nitry, má dĺžku 13,2 km a je tokom IV. rádu. Na hornom toku preteká územím topoľčianskej zvernice a vytvára Drahožickú dolinu. Pri osade Pôždol napája vodnú nádrž Veľké Uherce. Niekedy sa označuje ako Uherecký potok.

Prameň: v pohorí Tribeč, v podcelku Rázdiel, na juhozápadnom úpätí Veľkej Ostrej (745,4 m n. m.) v nadmorskej výške cca 560 m n. m.

Smer toku: prevažne na sever, len medzi osadou Pôždol a sútokom s Drndavou na severozápad

Geomorfologické celky: 1. Tribeč, podcelok Rázdiel, oddeľuje časti Veľkopoľská vrchovina na východe a Skýcovská vrchovina na západe, 2. Hornonitrianska kotlina, podcelok Oslianska kotlina

Prítoky: sprava z oblasti Uhliska, z Trstenej doliny, Pažitský potok, zľava prítok (417,2 m n. m.) spod Rázdiela (686,9 m n. m.), z oblasti Večerovej a potok Drndava

Ústie: do Nitry pri obci Malé Kršteňany v nadmorskej výške približne 197 m n. m.

Obce: osada Drahožická huta, Veľké Uherce, Pažiť (okrajom)

Zdroj 
 Drahožica na mape

Potoky na Slovensku
Povodie Nitry
Vodné toky v Tribeči
Vodné toky v Hornonitrianskej kotline
Vodné toky v okrese Partizánske
Vodka

Vodka je alkoholický nápoj. Pochádza z územia dnešného Poľska alebo Ruska, vyrába sa od 15. storočia.

Obsahuje zvyčajne 3570 % alkoholu (najčastejšie 40 % alebo 38 %). Vodka je väčšinou čírej farby, a výrazne alkoholickej chuti. Pomenovanie pochádza zo slovanského slova pre vodu.

Konzumuje sa buď čistá (spravidla chladená) alebo v koktailoch zmiešaná s inými nápojmi (alkoholickými či nealkoholickými). Vyrába sa z obilia, pričom teplota destilácie je taká nízka, aby výsledný produkt obsahoval podľa možnosti len etylalkohol a čo najmenej iných (tzv. vôňonosných) prímesí. 
Možno ju vyrobiť aj zo zemiakov.

Známe značky

Slovenské 
 Goral Vodka MASTER
 GORAL Vodka tradičná
 Familia Vodka prémium
 Nicolaus Vodka Extra Jemná
 Triumpf vodka
 Vodka Herold
 Double Cross Vodka
 Leon Vodka
 KLASIK Vodka
 Prešovská Vodka
 EXXE vodka

Zahraničné 
 Amundsen (Česko)
 Stalinovy slzy (Česko)
 Stolichnaya vodka (Rusko)
 Moskovskaya osobaya vodka (Rusko)
 Smirnoff Red, Blue, Black (Rusko/USA/Francúzsko)
 Nemiroff (Ukrajina)
 Chopin vodka (Poľsko)
 Żubrówka wódka (Poľsko)
 Wyborowa wódka (Poľsko)
 Żoładkowa wódka (Poľsko)
 Starogardzka wódka (Poľsko)
 Grasovka Vodka (Poľsko/Ukrajina)
 Grey Goose vodka (Francúzsko)
 Xellent vodka (Švajčiarsko)
 Villa Lobos vodka (Mexiko)
 Russian Standart Vodka (Rusko)
 Kalašnikov vodka (Rusko)
 Jeľzin vodka (Francúzsko)
 Belvedere vodka (Poľsko)
 Danzka vodka (Dánsko)
 Sobieski wódka (Poľsko)
 Bismarck vodka (Rakúsko)
 Level vodka (Švédsko)
 Koskenkorva Vodka (Fínsko)
 Skyy vodka (USA)
 Gorbatschow (Nemecko)
 Soplica wódka (Poľsko)
 Puschkin (Nemecko)
 Finlandia Vodka (Fínsko)
 Absolut (Švédsko)
 Chingis (Mongolsko)
 Južnaja stolica (Rusko)
 Viru Valge (Estónsko)

Referencie

Iné projekty

Externé odkazy 
 "Vodka" verzus "Vodka vyrobená z ..." (vodka a EÚ) - www.euractiv.sk
 EP: Vodka sa môže vyrábať z akýchkoľvek poľnohospodárskych surovín

Alkoholické nápoje
Brendan Perry

Brendan Michael Perry (* 30. jún 1959 Whitechapel, Londýn) je spevák a multi-inštrumentalista anglo-írskeho pôvodu (matka Írka, otec Angličan), člen dvojice Dead Can Dance.

Vyrastal v Austrálii a na Novom Zélande. Je hudobným samoukom, nikdy nenavštevoval žiadnu hudobnú školu, učil sa od maorských a polynézskych domorodých hudobníkov. Ako osobitý spevák a multi-inštrumentalista bol mužskou polovicou dua Dead Can Dance, spoločne s Lisou Gerrard. Pôvodne bol učiteľom na prvom stupni základných škôl.
Po pôsobení v kapelách The Scavengers a Marching Girls založil v roku 1981 v Melbourne s Lisou Gerrardovou Dead Can Dance. Ešte v ten rok sa presťahovali do Londýna. Tu tvorili duo v profesionálnom (a niekoľko rokov i v osobnom živote) až do roku 1998, keď sa rozišli a venovali sa sólovým projektom. V súčasnosti žije v Írsku, kde vlastní vlastné štúdio Quivy Church. Tu usporadúva rôzne výstavy a workshopy.
Brendan Perry pôsobil ako producent napr. v projekte Elijah’s Mantle. Jeho prvá sólová nahrávka Eye of the Hunter vyšla v roku 1999 vo vydavateľstve 4AD. Vydanie tohto albumu podporil koncertmi v Írsku, Veľkej Británii a v USA. Druhý sólový album Ark vyšiel 7. júna 2010 vo vydavateľstve Cooking Vinyl.

Diskografia

Dead Can Dance 
 pozri Dead_Can_Dance#Diskografia

Sólové nahrávky 
 1999 Eye of the Hunter
 2010 Ark
 2020 Songs Of Disenchantment: Music From The Greek Underground

Spolupráca 
 Opera Multi Steel: Stella obscura (CD, „Du chant des elfes“)
 The 13 Year Itch (4AD kompilácia, „Happy time“ 1993)
 Elijah’s Mantle: Angels of perversity (1993, „Paradis IAC“ & „Quem  di dilicunt -part two“)
 Hector Zazou: Songs from the cold seas (1994, „Annuka suaren neito“ & „Adventures in the Scandinavian skin trade“ )
 Rare on Air (KCRW kompilácia, 1994)
 CoEx: Synaesthesia (1995, „Chant of Amergin“ )
 Hector Zazou & Harold Budd: Glyph (1995, „Around the corner from everywhere“)
 Hector Zazou: Lights in the Dark („Gol na dtrí Muire“ & „In ainm an athar le bua“ & „Caoine Mhuire“ )
 Barbara Gogan & Hector Zazou: Made on Earth (1997, „True love“)
 Sunset Heights 1997 (soundtrack od Brendana Perryho)
 Greenwood voice of the celtic myth (kompilácia, „Balor's song“ ; 1997)
 Peter Ulrich: Pathways and dawns (programming & sequencing, guitars, hurdy gurdy & tin whistles: Brendan Perry)
 Sing a Song for You (Tim Buckley tribute album, „Dream letter“ 2000)
 Zoar: Clouds without water (2003, „Winter wind“ & „Wakeworld“)

Referencie

Iné projekty

Externé odkazy 
oficiálna stránka Brendana Perryho

profil Brendana Perryho na stránke vydavateľstva 4AD
stručná biografia archive.org
Dead Can Dance Library

Anglickí speváci
Austrálski speváci
Anglické osobnosti írskeho pôvodu
Austrálske osobnosti anglického pôvodu
Austrálske osobnosti írskeho pôvodu
Dead Can Dance
Bešiansky potok

Bešiansky potok je potok na Podunajskej nížine, preteká územím okresov Levice a Nové Zámky. Je to ľavostranný prítok Lisky a meria 12,5 km.

Prameň: v Hronskej pahorkatine, juhozápadne od obce Veľký Ďur v nadmorskej výške okolo 

Smer toku: severojužný, na dolnom toku západný

Geomorfologické celky: Podunajská pahorkatina, podcelok Hronská pahorkatina, časť Bešianska pahorkatina

Prítoky: sprava z Diveckej doliny, z oblasti Horných lúk, zľava prítok () spod Bašty (), od Mariánskej studničky a od Malej Pozby

Ústie: do Lisky severovýchodne od obce Podhájska v nadmorskej výške 

Obce: Iňa, Jesenské, Beša a Pozba

Potoky na Slovensku
Povodie Žitavy
Vodné toky v okrese Nové Zámky
Vodné toky v okrese Levice
X

oi  
X je 24. písmeno latinskej abecedy.

X môže byť tiež:
rímska desiatka
názov sopky, pozri [[m 
     X (sopka)]]
vo fyzike pôvodný názov pre RTG lúče – lúče X
v matematike a fyzike jedna zo súradnicových osí  o
v biológii chromozóm X
v bridži: a)  malé x označuje malé karty od 9 po 2, b) veľké X označuje kontru a XX rekontru
v hudbe:
album slovenskej jazz rockovej skupiny Fermata, pozri X (album, Fermata)
album austrálskej speváčky Kylie Minogue, pozri X (album, Kylie Minogue)
album anglického speváka Eda Sheerana, pozri X (album, Ed Sheeran)
album austrálskej rockovej skupiny INXS, pozri X (album, INXS)

Iné projekty 

Písmená latinskej abecedy
F

F je šieste písmeno latinskej abecedy.

Rôzne významy F 
F môže byť:
 vo fyzike:
 v značka veličiny sily (F, v prípade vektora F)
 značka ohniskovej vzdialenosti (f)
 označenie ohniska v optike (F)
 značka súčiniteľa šmykového trenia (f)
 značka jednotky kapacity faradu (F)
 značka stupňa Fahrenheita (°F). 
 v chémii:
 značka fluóru (F)
 v matematike:
 označenie ohniska paraboly, elipsy 
 v sústave SI: 
 značka predpony SI pre 10−15 femto (f)

Iné projekty 

Písmená latinskej abecedy